เมื่อวานนี้ อุณหภูมิในร่างกายขึ้นสูงถึง 37 องศา แต่ไม่ถึง 37.5 สูงสุดอยู่ราว ๆ 37.2 ใจเต้นแรง หายใจลำบาก เมื่อยล้าตามตัว พอรู้สึกแบบนี้ก็กักตัวอยู่ในห้องไว้ก่อน ให้คนที่บ้านส่งข้าวและน้ำให้ครับ ผมไม่ได้เดินทางไปต่างประเทศ ตอนนี้อยู่บ้านตลอด จะออกไปก็ต่อเมื่อไปตลาดซื้อของสดมาประกอบอาหารที่บ้าน อย่างมากสัปดาห์ละ 2 วัน ใส่หน้ากากอนามันทุกครั้งที่ออกไป หลังกลับมาก็อาบน้ำทันที ทว่าหลังจากเข้านอน อุณหภูมิร่างกายก็ลดลง วัดในตอนเช้าวันนี้ได้ 36.7 อาการวันนี้ ช่วงเช้าอุณหภูมิเป็นอย่างที่บอกข้างต้น แต่รู้สึกร้อนภายในคออย่างยิ่ง แต่ไม่เจ็บคอและคันคอเลยครับ พอถึงช่วงกลางวัน อุณหภูมิร่างกายสูงขึ้นเกิน 37 องศาอีก วันนี้สูงกว่าเมื่อวานซะอีก ตอนที่ขึ้นสูงสุดขึ้นถึง 37.4 องศา ทว่าวันนี้กลับรู้สึกสบายกว่าเมื่อวานมาก ใจไม่สั่น หรือถึงสั่นก็น้อยมาก หายใจโล่งกว่า จริง ๆ แล้ว นอกจากรู้สึกร้อนวูบวาบกับเพลียนิด ๆ แล้ว วันนี้ไม่รู้สึกแย่เท่าไหร่ เจริญอาหารดีด้วยครับ เป็นคนดื่มน่ำเยอะอยู่แล้ว ดื่มวันละ 4 - 5 ลิตรครับ ก่อนหน้าที่รู้สึกเริ่มป่วย ผมใช้ยาฉีดแก้กล้ามเนื้ออักเสบ perskindal รักษาอาการเส้นเอ็นอักเสบอยู่ และใช้ยาพ่นจมูกรักษาภูมิแพ้ avamys ซึ่งมีเสตียรอยด์ทั้งคู่ ตอนใช้ avamys เที่ยวล่าสุดเมื่อเช้าวาน หลังจากรู้สึกว่า ยาขม ๆ ไหลผ่านทางจมูกลงคอไม่นานก็เริ่มเกิดอาการใจเต้นแรงครับ มีคำถามต่อไปนี้ครับ 1. อาการใจสั่น หายใจลำบาก เกี่ยวกับ เสตียรอยด์รึเปล่าครับ ? 2. อาการร้อนวูบที่คอ แตไม่ไอ ไม่เจ็บคอ คันคอ เป็นไปได้มั๊ยครับว่าเกิดการอักเสบจากการแพ้ยา avamys ? 3. ผมอาจเป็นอะไรได้บ้างครับ ?
สวัสดีค่ะ อาการที่มีไข้ คือวัดอุณหภูมิร่างกายได้เกิน 37.5 องศา โดยอาจจะวัดได้หลายทางตั้งแต่ที่บริเวณหน้าผากเป็นเครื่องวัดอัตโนมัติ หรือวัดทางรักแร้ ทางปาก เป็นต้น ซึ่งถ้าไม่แน่ใจอุณหภูมิที่วัดได้ หรือรู้สึกว่ามีไข้ เจ็บคอ ไอ คัดจมูก หรือหอบเหนื่อย ร่วมกับมีประวัติการเดินทางไปในที่ชุมชนหรือสัมผัสใกล้ชิดกับผู้ที่มีอาการคล้ายกันมาภายใน 14 วัน ควรจะไปพบแพทย์เพื่อตรวจคัดกรองโรคเพิ่มเติมอาการใจสั่น หายใจลำบากนั้นไม่ได้เกี่ยวกับการใช้ยาสเตียรอยด์โดยตรงค่ะ แต่อาจจะเกิดจากการติดเชื้อในทางเดินหายใจ หรือผลข้างเคียงจากยาบางชนิดที่ทำให้ใจสั่นได้ แต่อาจจะไม่ใช่จากยาสเตียรอยด์ อาการร้อนวูบๆที่คอถ้าหายไป ไม่ได้เป็นค้างอยู่ตลอด จะยังนึกถึงการแพ้ยาได้น้อย ส่วนสาเหตุของอาการรู้สึกมีไข้ คันคอนั้น อย่างที่กล่าวไปค่ะ ว่าถ้าเข้าข่ายเสี่ยงติดเชื้อ ควรไปตรวจเพิ่มเติมเพื่อหาสาเหตุที่แน่ชัดต่อไป